钦定古今图书集成/明伦汇编/官常典/第543卷 > 《为邵翼作上张兵部书》萧颖士
## 钦定古今图书集成/明伦汇编/官常典/第543卷 > 《为邵翼作上张兵部书》萧颖士

月日应武艺超绝举，某乙谨上书侍郎公执事：某，汝
颖将家子，先人以文至尚书郎。今仆不肖，持七尺之
躯，蹶张角力，为褒衣者所不见礼，犹复决短策，希馀
“光。愿以嬴庇之形，忽微之气，三寸之舌，百金之义，一
朝而委诸执事，将纳之耶？拒之耶？呜呼！苟或拒之，士
亦未易知也。”试为执事言之。仆幼闻《礼经》，长习篇翰，
多举大略，不求微旨，且尤好史臣之言。自秦、晋迄于
周、隋，驰乎千馀载间，天人秘理，军国奇画，皆耳剽其
论而为文，未止不喜润色，求官恶拙，莫能进趋。顾人
事所先，则天资所阙，虽欲从士大夫之后，高谈抵掌，
取当代名，其不可得也审矣。然每读太史公书，窃慕
穰苴、乐生之高义，常愿一寘戎车之殿，指麾部分，为
天子捍贼。近臣不知，明主未识，徒欲奋决，孰为引致？
嗟乎！使古之二子复与仆同时，于今，虽有败晋强燕
之谋，亦不能自达也明矣。所谓“论干戈于揖让之代
则悖”者，信哉！是以伛。其形，惭沮其色，与披坚执锐
之伍，以驰逐击刺为容，虽欲耻之，其可得已？侍郎亦不可谓仆无学而轻之。今圣主居安虑危，有备无患，
以侍郎为深寄，故专任简稽之司。岂不欲旁求爪牙，
式遏寇虐。故将七擒是择，宁止百中为奇。则孙子之
谋，长于减灶；杜侯之力，曾不跨鞍。盖古之有善阵不
战者，未闻以投石拔棘“为全军也。”侍郎懋衮之后，惟
善是学，朝称伟才，物饱宏议，固当缵韦、平之业，为社
稷之臣，使小人得驱驰下风，计画见用，比萧何、韩信
之事，顾不美与？侍郎不以仆为狂使，得罪末品，参一
旅之长，受偏师之任。羽书狎至，烽火交驰，察以时候，
占其气物，标利害之形，相山泽之险，乍聚乍散，一阴
一阳，飙“驰雷动，千变万化，使兵不血刃，势如川决，与
夫搴一旗，斩一卒，崎岖行阵之末，以徼赏求名，何其
远欤？如或人非废言，事有可验，又得出疆场之外，奉
咫尺之书，因宜料敌，随事制变，使千古忠臣之节凛
然复存，则苏武卤中尚能啮雪，傅生幕下必斩楼兰，
此一奇也。”侍郎又不可谓仆大言而疑之，以侍郎有
卓立杰出之姿，虚心待士，贵不骄物，故小人越上下
之分，持得失之端，私布之于侍郎，期不以众人见遇
也。侍郎用仆亦今日，否亦今日。屈伸待命，惟所进退。
某再拜。